Vizsga feladatok számítógép-hálózatok tárgyból – 1. rész
Minden kérdésnél 1 pont szerezhető, összetett kérdéseknél részpont is kapható.  Nem működő UNIX parancs nem ér pontot. Figyelem! A kérdések közül egyet áthúzhat.  Az értékelésnél csak az első 15 át nem húzott kérdést vesszük figyelembe.  Amennyiben a hallgató ezt a lapot beadja, az 1. témakörből ezt vesszük figyelembe, tehát az esetlegesen meglévő korábbi zárthelyit NEM! Az elégséges osztályzathoz az 1. és a 2. részből együttesen 60%-ot, azaz 18 pontot kell elérni. A 3. részt csak ennek elérése esetén javítjuk ki.
A feladatok kidolgozására rendelkezésre álló idő 30 perc, amely 5 perccel meghosszabbítható, ha a hallgatók példamutatóan viselkednek.
1.	Hogyan működik az 1-perzisztens CSMA/CD protokoll?
2.	UNIX alatt nézze meg, hogy mekkora a /tmp/jozsi nevű könyvtár helyfoglalása!
3.	UNIX alatt törölje le a /tmp/jozsi nevű könyvtárat (teljes tartalmával együtt)!
4.	A gcc vizsga.c –o jeles –g parancs hiba nélkül lefutott. A kész programot töltse be a megismert nyomkövető programba, állítsa be argumentumként, hogy 12 5 7 és futtassa a programot!
5.	Miről lehet felismerni egy B osztályú IP címet? Hogyan épül fel?
6.	IP protokoll esetén milyen részei vannak a datagramm fejrészében a SERVICE TYPE mezőnek?
7.	Hasonlítsa össze az IP és a TCP protokollok esetén, hogy az adategység mely részére képezik az ellenőrző összeget! Mi ennek az értelme?
8.	Milyen előnye van a datagramm típusú kommunikációnak a virtuális áramkörhöz képest?
9.	Mutasson be egy támadást, ami a redirect ICMP üzenetet használja fel!
10.	TCP-nél mit jelent, ha az ACKNOWLEDGEMENT NUMBER mező értéke 19345?
11.	Hogyan működik az ARP protokoll?
12.	Alhálózati útvonalválasztás (subnet routing) esetén milyen műveletet végeznek a cél IP cím és a subnet mask között?
13.	Mit tud a RIP-ről?
14.	Az IP 6-os verziója esetén hogyan tudták összeegyeztetni azt a két egymással ellentétes szempontot, hogy: 
a) minél egyszerűbb legyen a datagramm fejrésze
b) jó néhány opcionális funkciót támogasson
15.	Az IPv6 HOP LIMIT mezője melyik IPv4 mezőnek felel meg (0.2), miben hasonlít rá (0.4), és miben különbözik tőle (0.4)?
16.	Az IP 6-os verziójánál mi a két fő elképzelés az IP címek kiosztására? Segítség: minek alapján?